Publication: Magyar Közlöny
Issue: MK-2001-96 (Year: 2001, Number: 96)
Era: 1990-2004
Section: a haderő-átalakítás során végrehajtott szervezeti változásokra — a 6/1987. (X. 15.) HM rendelettel kiadott és
Paragraph Index: 88

6. § A Szolgálati Szabályzat 91. pontja helyébe a következő rendelkezés lép: „91. A dandár- (ezred-) parancsnok-helyettes kötelességei: — folyamatosan felkészül arra, hogy a parancsnok távollétében legyen képes a vezetés zökkenőmentes átvételére; — a parancsnok parancsainak megfelelően személyesen részt vesz a dandár (ezred) harckiképzésének, valamint az alegység gyakorlatainak tervezésében, szervezésében és vezetésében, továbbá az elvi jellegű feladatok megoldásában; — szervezi és vezeti a dandár (ezred) szintű oktató módszertani foglalkozásokat, átképzéseket, összevonásokat, továbbképzéseket, a főtisztek, tisztek, zászlósok, tiszthelyettesek és a tartalékos tiszti hallgatók önképzését; — irányítja a külföldi katonai missziókba, illetve az egyéb nemzetközi feladatokra tervezett katonák és alegységek felkészítését és kiképzését; — irányítja a katonák és az alegységek katasztrófaelhárításra történő felkészítését, katasztrófa esetén irányítja azok tevékenységét; — szervezi és irányítja a dandárnál (ezrednél) folyó osztályba sorolásokat; — figyelemmel kíséri a rajparancsnokok felkészítését és továbbképzését, intézkedik a hiányosságok megszüntetésére; — biztosítja, hogy a dandár (ezred) alegységei a harckiképzéshez idejében el legyenek látva anyagi eszközökkel, tansegédletekkel, szemléltető eszközökkel és hogy azokat hozzáértően alkalmazzák, biztosítja a kiképző bázisok, objektumok működőképességét, irányítja és ellenőrzi a szakterületére biztosított költségvetési előirányzatok felhasználását; — segíti a dandár (ezred) sportbizottság tevékenységét, irányítja a személyi állomány fizikai felkészítésével, a fizikai alkalmassági követelmények teljesítésének ellenőrzésével, katonasportjával, valamint a drogmegelőzéssel kapcsolatos feladatokat; — részt vesz a katonai iskolákra, tanfolyamokra kerülő sor- és szerződéses állományú katonák kiválasztásában; — a parancsnok parancsai alapján irányítja a dandárnál (ezrednél) folyó tudományos jellegű, valamint ésszerűsítő és újító tevékenységet; — ellenőrzi a kiképzési eredmények nyilvántartását; — részt vesz a dandár (ezred) ellenőrzési tervének összeállításában és végrehajtásában, intézkedik a feltárt hiányosságok megszüntetésére; — vezeti, illetve irányítja a dandár- (ezred-) parancsnok által meghatározott egyéb feladatok végrehajtását.”

Source: https://magyarkozlony.hu/hivatalos-lapok/2307349b62c043a4cc05e929ef6beb5a58ba9571/dokumentumok/89a2ab672c27f0b7000e446615c1c461c64c4e4a/letoltes